## Zmluva o budúcej zmluve o zriadení vecných bremien

**č. ........... / ..........**

## uzavretá podľa § 50a a nasl. a § 151n a nasl. zákona č. 40/1964 Zb.

## Občiansky zákonník v znení neskorších predpisov

**Článok I.**

**Zmluvné strany**

* 1. Budúci povinný z vecného bremena:

**........................**

Sídlo: .....................

Štatutárny orgán: ...............

IČO: ................

DIČ: ....................

IČ DPH: ............................

Zapísaná v: Obchodnom registri Okresného súdu Bratislava I, Oddiel: Sro,

vložka č: ................./B

Bankové spojenie:

IBAN: SK.............................

SWIFT: ...................

(v celom texte len ako "budúci povinný z vecného bremena" alebo len „budúci povinný“ alebo „................“ v príslušnom gramatickom tvare)

* 1. **Budúci oprávnený z vecného bremena:**

**Hlavné mesto Slovenskej republiky Bratislava**

Primaciálne námestie 1, 814 99 Bratislava 1

zastúpené: Ing. arch. Matúšom Vallom, primátorom mesta

osoba oprávnená

na podpis zmluvy: ................., na základe Podpisového poriadku účinného ku dňu podpisu zmluvy

Peňažný ústav: ČSOB, a. s.

Číslo účtu: (IBAN) SK5875000000000025828453

Variabilný symbol: .................................

IČO: 603 481

(v celom texte len ako "budúci oprávnený z vecného bremena" alebo len „budúci oprávnený“ alebo „Hlavné mesto SR Bratislava“ v príslušnom gramatickom tvare)

1.3 Budúci oprávnený z vecného bremena a budúci povinný z vecného bremena (obidvaja ďalej tiež spoločne označovaní ako „zmluvné strany“) uzatvárajú medzi sebou v súlade § 50a a § 151n zákona č. 40/1964 Zb. Občiansky zákonník v znení neskorších predpisov túto zmluvu o budúcej zmluve o zriadení vecných bremien.

1.4 Účastníci na zmluvných stranách tejto zmluvy vyhlasujú, že sú plne oprávnení na podpis tejto zmluvy, ich oprávnenie nebolo obmedzené a vzájomne sa oboznámili s právnymi titulmi oprávnenia na podpis tejto zmluvy.

**Článok II.**

**Budúca zaťažená nehnuteľnosť**

2.1 Budúci povinný z vecného bremena je výlučným vlastníkom nehnuteľností v celosti, nachádzajúcich sa v katastrálnom území ........, obec Bratislava-............., okres Bratislava II, zapísaných na Liste vlastníctva č. ................ pre katastrálne územie **............**, a to:

* pozemok parcely registra „C“ katastra nehnuteľností **č. .............** - ...... vo výmere .............. m2;
* pozemok parcely registra „C“ katastra nehnuteľností **č. ............** - ..... vo výmere .............. m2;
* pozemok parcely registra „C“ katastra nehnuteľností **č. .............** - ........ vo výmere .............. m2;

(uvedené nehnuteľnosti ďalej len „budúca zaťažená nehnuteľnosť“). Kópia výpisu z listu vlastníctva č. ........... pre katastrálne územie .............. tvorí **I. prílohu** tejto zmluvy.

**Článok III.**

**Budúci oprávnený**

* 1. Budúci oprávnený z vecného bremena je stavebníkom a investorom inžinierskej stavby **„Nová trolejbusová trať..........“**, ktorej súčasťou budú stavebné objekty  **SO .................**, **SO** ............................. a iné stavby súvisiace a potrebné na ich prevádzku (ďalej len „plánovaná stavba“). Realizácia plánovanej stavby je vo verejnom záujme. Budúci oprávnený z vecného bremena požiada vo svojom mene o stavebné povolenie a následne o kolaudačné rozhodnutie na plánovanú stavbu. Časti plánovanej stavby sa budú nachádzať na častiach budúcej zaťaženej nehnuteľnosti tak, ako je uvedené v projektovej dokumentácii pre majetkovoprávne vysporiadanie, v časti „F...... – podklady na uzatváranie .................. zmlúv „.................“ č. ..........., ktorý je súčasťou dokumentácie pre stavebné povolenie (ďalej len „dokumentácia pre stavebné povolenie“); táto dokumentácia tvorí predrealizačné zameranie, pričom geodetické zameranie bude pre účely budúcej zmluvy o zriadení vecných bremien realizované po realizácii predmetných stavebných objektov geometrickým plánom na zriadenie vecných bremien podľa Článku. VI. bodu 6.3 tejto zmluvy.

**Článok IV.**

**predmet zmluvy**

4.1 Touto zmluvou sa budúci povinný zaväzuje, že do 15 (pätnástich) pracovných dní od písomnej výzvy budúceho oprávneného, doručenej budúcemu povinnému v lehote uvedenej v Článku V. tejto zmluvy, uzavrie s budúcim oprávneným riadnu zmluvu o zriadení vecných bremien, predmetom ktorej bude zriadenie vecných bremien na budúcej zaťaženej nehnuteľnosti v prospech budúceho oprávneného, a to s náležitosťami podľa Článku VI. tejto zmluvy (ďalej len „zmluva o zriadení vecných bremien“).

**Článok V.**

**Výzva na uzatvorenie zmluvy o zriadení vecných bremien**

5.1 Budúci oprávnený vyzve budúceho povinného na uzatvorenie zmluvy o zriadení vecných bremien písomnou výzvou najneskôr do uplynutia 12 (dvanástich) mesiacov po dni nadobudnutia právoplatnosti kolaudačného rozhodnutia povoľujúceho užívanie plánovanej stavby (ďalej len „kolaudačné rozhodnutie“)*.*

5.2 Výzva na uzatvorenie zmluvy o zriadení vecných bremien bude zaslaná doporučenou zásielkou na adresu budúceho povinného uvedenú v Článku I. tejto zmluvy, alebo inú adresu, ktorú budúci povinný budúcemu oprávnenému písomne na tento účel oznámi.

**Článok VI.**

**Podstatné náležitosti zmluvy o zriadení vecných bremien**

* 1. Budúci povinný z vecného bremena sa zaväzuje uzavrieť s budúcim oprávneným z vecného bremena zmluvu o zriadení vecných bremien, predmetom ktorej bude zriadenie vecných bremien spočívajúcich v povinnosti budúceho povinného ako vlastníka a každodobého vlastníka zaťažených nehnuteľností strpieť na zaťažených nehnuteľnostiach:

1. zriadenie a uloženie plánovanej stavby v rozsahu zodpovedajúcom dokumentácii pre stavebné povolenie;
2. užívanie, prevádzkovanie, údržbu, opravy, úpravy, rekonštrukcie, modernizácie a akékoľvek iné stavebné úpravy plánovanej stavby a jej odstránenie;
3. peší vstup, prechod a prejazd motorovými a nemotorovými dopravnými prostriedkami, strojmi a mechanizmamibudúcim oprávneným a ním poverenými osobami v rozsahu a spôsobom nevyhnutným na výkon povolenej činnosti a činností uvedených v bode a) a b);
4. prístup k predmetu vecného bremena pre potreby údržby uvedené v bode b) je určený koridorom - pôdorysom objektov pozdĺž oboch vonkajších okrajov objektov;
5. podzemný a nadzemný presah stavebného objektu SO ........... - .......................... umiestneného na pozemku registra „C“ KN parc. č. ......... - .................... vo výmere ........ m2, na pozemok registra „C“ KN parc. č. ....................... - ............... vo výmere .................. m2, a to v rozsahu .............. m2,

(vyššie uvedené vecné bremená ďalej len „vecné bremená“), za podmienok nižšie uvedených alebo inak dohodnutých v zmluve o zriadení vecných bremien.

6.2 a) Vecné bremená uvedené v bode 2.1 písm. a) až d) budú zriadené „in rem“ v prospech každodobého vlastníka stavebných objektov plánovanej stavby, ktoré budú uložené na častiach pozemkov: parc. č. ................ v rozsahu cca .................. m2, parc. č. ................... v rozsahu cca ............... m2, parc. č. .............. v rozsahu cca ................. m2, v zmysle ochranného pásma .................. m na obidve strany od osi inžinierskej siete, teda spolu v rozsahu cca ............. m² tak ako je vyznačené v grafickej situácii č. 1 na vyznačenie vecného bremena, ktorá tvorí **II. prílohu** tejto zmluvy, ako jej neoddeliteľná súčasť, pričom presný rozsah bude stanovený v súlade s bodom 6.3. tohto článku.

b) Vecné bremeno uvedené v bode 2.1 písm. e) bude zriadené „in rem“ v prospech každodobého vlastníka predmetného stavebného objektu tak, ako je vyznačené v grafickej situácii č. 2 na vyznačenie vecného bremena, ktorá tvorí **III. prílohu** tejto zmluvy, ako jej neoddeliteľná súčasť, pričom presný rozsah bude stanovený v súlade s bodom 6.3. tohto článku.

6.3 Budúci oprávnený z vecného bremena zabezpečí pred podpisom zmluvy o zriadení vecných bremien vypracovanie geometrických plánov na zameranie vecných bremien na budúcej zaťaženej nehnuteľnosti (ďalej len „geometrické plány“) po zrealizovaní plánovanej stavby, a to v rozsahu budúcej zaťaženej nehnuteľnosti. Budúci oprávnený v zmluve o zriadení vecných bremien uvedie údaje o výmere zameraní vecných bremien, na základe geometrických plánov. Budúci oprávnený doručí budúcemu povinnému kópie častí geometrických plánov týkajúcich sa budúcich zaťažených nehnuteľností najneskôr s výzvou na uzavretie zmluvy o zriadení vecných bremien podľa Článkom V, tejto zmluvy a na žiadosť budúceho povinného mu umožní kedykoľvek nahliadnutie do originálov geometrických plánov.

* 1. Jednorazová odplata za zriadenie vecných bremien bude v zmluve o zriadení vecných bremien určená ako spoločná odplata za zriadenie všetkých vecných bremien podľa bodov 6.1 a 6.2 tohto článku, vo výške určenej na základe znaleckého posudku na ocenenie vecných bremien, ktorý bude vyhotovený podľa geometrických plánov (ďalej len „znalecký posudok“). Vyhotovenie znaleckého posudku zabezpečí budúci oprávnený na vlastné náklady. Zmluvné strany doplnia do zmluvy o zriadení vecných bremien výšku jednorazovej odplaty podľa znaleckého posudku. Budúci oprávnený z vecného bremena predloží budúcemu povinnému z vecného bremena kópiu prvej strany znaleckého posudku a časť znaleckého posudku týkajúcu sa budúceho povinného z vecného bremena, výšky odplaty za vecné bremená na budúcej zaťaženej nehnuteľnosti, ako aj kópiu geometrických plánov, ktorým bude zamerané vecné bremeno. Na žiadosť budúceho povinného mu budúci oprávnený umožní kedykoľvek nahliadnutie do originálu znaleckého posudku.
  2. Zmluvné strany sa dohodli, že budúci oprávnený z vecného bremena uhradí jednorazovú odplatu určenú podľa bodu 6.4. tohto článku budúcemu povinnému z vecného bremena najneskôr do 30 dní po nadobudnutí účinnosti zmluvy o zriadení vecných bremien, v opačnom prípade bude budúci povinný oprávnený od zmluvy o zriadení vecných bremien odstúpiť.
  3. Ak budúci povinný z vecného bremena nesplní záväzok uzavrieť zmluvu o zriadení vecných bremien na základe výzvy budúceho oprávneného vykonanej v súlade s Článkom V. tejto zmluvy, môže budúci oprávnený z vecného bremena, za podmienky, že si tento splnil všetky svoje povinnosti prijaté touto zmluvou, požadovať, aby obsah zmluvy o zriadení vecných bremien určil súd alebo môže požadovať náhradu škody mu spôsobenej porušením záväzku budúceho povinného z vecného bremena uzavrieť zmluvu o zriadení vecných bremien.
  4. Náležitosťou zmluvy o zriadení vecných bremien budú aj ustanovenia o doručovaní tak, ako je uvedené v Článku X. tejto zmluvy.
  5. Budúci oprávnený berie na vedomie, že na budúcej zaťaženej nehnuteľnosti definovanej v bode 2.1 je toho času zriadená ťarcha - .................. právo ako vyplýva z LV č. ......... Rovnako budúci oprávnený berie na vedomie, že budúci povinný urobí do času uzatvorenia zmluvy o zriadení vecných bremien všetko pre to, aby banka udelila súhlas so zriadením vecného bremena podľa tejto a budúcej zmluvy. Pokiaľ ale banka takýto súhlas budúcemu povinnému neudelí, budúci povinný nebude povinný do času udelenia súhlasu banky s uzatvorením zmluvy o zriadení vecných bremien, uzatvoriť zmluvu o zriadení vecných bremien podľa tejto zmluvy s budúcim oprávneným, ktorému vznikne z tohto dôvodu právo odstúpiť od tejto zmluvy. Budúci povinný sa zaväzuje na požiadanie budúceho oprávneného doložiť listinne, že požiadal svojho záložného veriteľa (banku) o udelenie súhlasu, ako aj jeho odpoveď – vyjadrenie záložného veriteľa.

**Článok VII.**

**Vyhlásenia a povinnosti budúceho povinného**

* 1. Budúci povinný z vecného bremena vyhlasuje, že:

1. ku dňu uzatvorenia tejto zmluvy je oprávnený samostatne nakladať s budúcimi zaťaženými nehnuteľnosťami v celom rozsahu potrebnom pre platné uzavretie tejto zmluvy so zohľadnením skutočnosti podľa bodu 6.8,
2. výpis z listu vlastníctva č. ....... pre katastrálne územie .............., ktorý tvorí I. prílohutejto zmluvy odráža aktuálny platný stav právnych pomerov k budúcim zaťaženým nehnuteľnostiam, ďalej že odo dňa vystavenia výpisu z uvedeného listu vlastníctva nedošlo k žiadnym zmenám vlastníckych vzťahov k budúcim zaťaženým nehnuteľnostiam, ďalej že nie sú podané žiadne návrhy na vklad akýchkoľvek práv k budúcim zaťaženým nehnuteľnostiam do katastra nehnuteľností a neexistujú žiadne faktické alebo právne prekážky, ktoré by bránili uzavrieť túto zmluvu,
3. budúce zaťažené nehnuteľnosti nadobudol v súlade s platnými právnymi predpismi Slovenskej republiky a žiadna tretia osoba si neuplatňuje a ani nemôže uplatňovať akékoľvek nároky k budúcim zaťaženým nehnuteľnostiam,
4. budúci povinný ako výlučný vlastník budúcich zaťažených nehnuteľností nie je účastníkom žiadneho súdneho alebo iného sporu týkajúceho sa resp. súvisiaceho s budúcimi zaťaženými nehnuteľnosťami,
5. budúce zaťažené nehnuteľnosti, ani žiadna ich časť, nie sú zaťažené žiadnymi právami tretích osôb, najmä záložným právom alebo inými zabezpečovacími záväzkami alebo vecnými bremenami, reštitučnými nárokmi okrem ťarchy vyznačenej na liste vlastníctva číslo ................ v katastrálnom území ............... (bod 6.8),
6. súhlasí s obmedzením užívania budúcich zaťažených nehnuteľností spôsobom uvedeným v tejto zmluve v celom rozsahu.
   1. Budúci povinný z vecného bremena sa zaväzuje, že sa až do okamihu splnenia alebo zániku všetkých povinností vyplývajúcich z tejto zmluvy zdrží akéhokoľvek konania, ktoré by bránilo alebo znemožnilo uzatvorenie zmluvy o zriadení vecných bremien v zmysle tejto zmluvy alebo výkonu práv zodpovedajúcich vecným bremenám budúcim oprávneným.

* 1. Budúci povinný z vecného bremena sa zaväzuje, že budúcemu oprávnenému z vecného bremena poskytne všetku súčinnosť nevyhnutne potrebnú v súvislosti s uzavretím a plnením tejto zmluvy.

**Článok VIII.**

**Umožnenie stavebného užívania**

* 1. Budúci povinný z vecného bremena týmto prenecháva časti zaťažených nehnuteľností budúcemu oprávnenému z vecného bremena, aby ich budúci oprávnený z vecného bremena dočasne po dobu odo dňa uzavretia tejto zmluvy do dňa vzniku vecných bremien podľa zmluvy o zriadení vecných bremien, ktorá bude uzavretá medzi budúcim povinným z vecného bremena a budúcim oprávneným z vecného bremena na základe tejto zmluvy, užíval na umiestnenie, výstavbu a užívanie plánovanej stavby, a udeľuje svoj výslovný súhlas s takýmto užívaním a zmenami na častiach budúcich zaťažených nehnuteľností pre účely územného konania, stavebného konania aj kolaudačného konania. Zmluvné strany sa dohodli a potvrdzujú, že súhlas budúceho povinného podľa tohto bodu je obmedzený čo do času a rozsahu zásahu budúceho oprávneného na budúcej zaťaženej nehnuteľnosti, zodpovedajúcom primeraným okolnostiam pre rovnaký alebo podobný prípad realizácie vecného bremena, t.z. je daný len na dobu nevyhnutnú pre realizáciu stavby v rozsahu podľa tejto zmluvy a jej príloh. Akýkoľvek a každý vstup a  zásah budúceho oprávneného na budúcej zaťaženej nehnuteľnosti si vyžaduje predchádzajúce písomné oznámenie budúcemu povinnému s uvedením dĺžky času a rozsahu zásahu (min. 5 dní pred plánovaným zásahom).
  2. V súvislosti s výkonom stavebného práva podľa bodu 8.1 tohto článku, udeľuje budúci povinný z vecného bremena dňom uzavretia tejto zmluvy súhlas so zmenami na častiach budúcich zaťažených nehnuteľností, a to vo vzťahu k pozemku registra „C“ KN parc. č. ................., parc. č. ............... a parc. č. ............................, za účelom umiestnenia SO .................... a v tej súvislosti realizovať asanáciu pôvodného oplotenia alebo jeho časti, s následnou výstavbou nového oplotenia na náklady budúceho oprávneného z vecného bremena.
  3. Budúcipovinný z vecného bremena dňom uzavretia tejto zmluvy udeľuje súčasne súhlas budúcemu oprávnenému z vecného bremena, aby na základe tejto zmluvy zabezpečil pre predmetnú stavbu podľa potreby zápis geometrických plánov do katastra nehnuteľností, dáva súhlas na vydanie rozhodnutia o odňatí poľnohospodárskej pôdy a súhlasí so vstupom na pozemky, s výrubom drevín (ak sú v zábere) a so stavebnými prácami súvisiacimi s predmetnou stavbou.
  4. Táto zmluva je pre oprávneného z vecného bremena dokladom k nehnuteľnostiam uvedeným v Článku II. tejto zmluvy podľa § 58 ods. 2 v nadväznosti na § 139 ods.1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, ako iné právo k pozemku.
  5. Zmluvné strany sa dohodli, že budúci povinný z vecného bremena nemá nárok na osobitnú odplatu za užívanie časti budúcej zaťaženej nehnuteľnosti podľa bodu 8.1 tohto článku z dôvodu, že jednorazová odplata, ktorú budúci oprávnený uhradí budúcemu povinnému v zmysle zmluvy o zriadení vecných bremien zahŕňa aj odplatu za užívanie budúcich zaťažených nehnuteľností za účelom umiestnenia, výstavby a užívania plánovanej stavby podľa tohto článku.
  6. Za akékoľvek a každé konanie budúceho oprávneného zodpovedá budúci oprávnený sám, a to nie len voči budúcemu povinnému ale aj akýmkoľvek tretím osobám. V prípade, ak si akákoľvek tretia osoba uplatní v dôsledku konania budúceho oprávneného priamo u budúceho povinného akékoľvek nároky, budúci oprávnený bude povinný ich bezodkladne na seba prevziať a vysporiadať, v opačnom prípade bude mať budúci povinný nárok na náhradu všetkej škody a rovnako aj (popri tom a bez obmedzenia) na zmluvnú pokutu vo výške uplatňovaného nároku, splatnú na výzvu budúceho povinného.

**Článok IX.**

**Prevod a prechod práv a povinností**

9.1 Budúci povinný z vecného bremena nie je oprávnený postúpiť práva a povinnosti z tejto zmluvy na inú osobu bez súhlasu budúceho oprávneného z vecného bremena. Touto zmluvou sú viazaní všetci právni nástupcovia budúceho povinného z vecného bremena.

**Článok X.**

**Doručovanie**

10.1 Písomnosti si zmluvné strany budú doručovať osobne alebo poštou. Zmluvné strany sa dohodli, že pre potreby doručovania akýchkoľvek písomností týkajúcich sa právnych vzťahov založených touto zmluvou alebo na základe tejto zmluvy, budú miestom doručovania zmluvných strán adresy ich sídla.

10.2 V prípade zmeny adresy uvedenej v bode 10.1 tohto článku, je dotknutá zmluvná strana povinná preukázateľným spôsobom písomne oznámiť druhej zmluvnej strane takúto zmenu, inak sa akékoľvek oznámenia podľa tejto zmluvy považujú za nedoručené.

10.3 Zmluvné strany berú na vedomie a súhlasia s tým, že akákoľvek písomnosť podľa tejto zmluvy doručená, bude považovaná za doručenú priamo do vlastných rúk druhej zmluvnej strany, a to aj v prípade, ak táto písomnosť bude vrátená poštou zmluvnej strane ako písomnosť neprevzatá druhou zmluvnou stranou; v takomto prípade sa za deň doručenia považuje deň jej vrátenia zmluvnej strane uvedenej ako odosielateľ. Uvedené platí aj v tom prípade, ak sa zmluvná strana uvedená ako adresát o tejto skutočnosti nedozvie.

10.4 V prípade, že druhá zmluvná strana bezdôvodne odoprie písomnosť prijať, je písomnosť doručená dňom, keď jej prijatie bolo odopreté.

**Článok XI.**

**Ukončenie zmluvy**

* 1. Ak táto zmluva neurčuje inak, zmluvné strany sa dohodli, že právny vzťah založený touto zmluvou sa končí:

1. uzatvorením zmluvy o zriadení vecných bremien podľa tejto zmluvy,
2. písomnou dohodou zmluvných strán ku dňu určenému v dohode,
3. uplynutím lehoty na vyzvanie na uzavretie zmluvy o zriadení vecných bremien
4. neschválením zmluvy o zriadení vecných bremien podľa tejto zmluvy mestským zastupiteľstvom hlavného mesta SR Bratislavy.
   1. Budúci oprávnený z vecného bremena môže odstúpiť od tejto zmluvy, ak nezíska stavebné povolenie na realizáciu plánovanej stavby.

**Článok XII.**

**Záverečné ustanovenia**

12.1 Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia podľa § 47a ods. 1 č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov ako povinne zverejňovaná zmluva. Budúci povinný sa zaväzuje písomne oznámiť budúcemu oprávnenému zverejnenie tejto zmluvy v centrálnom registri zmlúv do 10 kalendárnych dní odo dňa jej zverejnenia.

# 12.2 Neoddeliteľnou súčasťou tejto zmluvy sú nasledovné prílohy:

# I. príloha: výpis z listu vlastníctva č. ............... pre katastrálne územie ............

**II. príloha:** grafická situácia č. 1

**III.** **príloha**: grafická situácia č. 2

12.3 Vzťahy zmluvných strán založené touto zmluvou, ktoré zmluva výslovne neupravuje, sa riadia príslušnými ustanoveniami zákona č. 40/1964 Zb. Občiansky zákonník v znení neskorších predpisov a ostatných platných právnych predpisov Slovenskej republiky. Zmluvné strany sa dohodli, že v prípade akýchkoľvek sporov vyplývajúcich z tejto zmluvy alebo vzniknutých na základe tejto zmluvy bude ich riešenie v právomoci príslušných slovenských súdov za použitia slovenského práva.

12.4 V prípade, že ktorékoľvek ustanovenie tejto zmluvy bude súdom alebo príslušným štátnym orgánom z akéhokoľvek dôvodu prehlásené za neplatné, nedostatočne určité alebo nevykonateľné, zmluvné strany sa zaväzujú odstrániť dodatkom tejto zmluvy takúto neplatnosť, nedostatočnú určitosť alebo nevykonateľnosť takým spôsobom, aby bol zmysel tejto zmluvy naplnený.

12.5 Akékoľvek zmeny tejto zmluvy a jej príloh je možné vykonať výlučne na základe písomnej dohody zmluvných strán formou písomných dodatkov podpísaných oboma zmluvnými stranami.

12.6 Zmluva je vyhotovená v 7 (slovom siedmych) originálnych vyhotoveniach, pričom budúci povinný z vecného bremena obdrží 3 (slovom tri) vyhotovenia a budúci oprávnený z vecného bremena obdrží 4 (slovom: štyri) vyhotovenia po podpise zmluvy oboma zmluvnými stranami.

12.7 Zmluvné strany vyhlasujú, že ich zmluvná voľnosť nie je obmedzená, túto zmluvu uzatvorili na základe ich slobodnej vôle, zmluva nebola uzatvorená v tiesni a za nápadne nevýhodných podmienok, zmluvu si prečítali, jej obsahu rozumejú a na znak súhlasu ju podpisujú.

V Bratislave dňa ..................... V Bratislave dňa ......................

Budúci povinný z vecného bremena: Budúci oprávnený z vecného bremena:

**......................: Hlavné mesto Slovenskej republiky Bratislava:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

..............., ................,

..............